Narodna skupština
20180523

Nikakav izveštaj još uvek konsultant Svetske banke koji se bavi isključivo i samo, upravo zato smo ga i uzeli, da proveri sve kosine na Koridoru 10, i na istočnom i na južnom kraku, još uvek nismo dobili taj izveštaj. Treba tek da dobijemo izveštaj i na osnovu tog izveštaja onda će preduzeće Koridori Srbije da odluči da je li je potrebno negde da se nešto dodatno radi. Odmah da vam kažem da sve što se radi na Koridoru 10, projektovanje je vršeno mnogo pre uopšte 2012. godine, pre dolaska uopšte SNS i Vučića na vlast, jer se, nažalost, Koridor 10 radi 20 maltene godina, tako da su to projekti iz tog perioda i bilo je zaista u međuvremenu i dosta promena geologije zbog različitih vremenskih prilika, što je uslovilo određena preprojektovanja. U svakom slučaju, verujem da do sada sve što se desilo na Koridoru 10, jer je to najteže gradilište, ni jedan jedini dinar dodatno nije plaćen iz budžeta ili iz budžeta Koridora Srbije.